วันนี้นัดกันเป็นแก๊งไปกินข้าวกันแถบสยามตามเคยค่ะ เลือกร้านกันอยู่นานพอดูจนมาลงเอยที่ร้าน...ค่ะ เนื่องจากคำโปรยของคุณพี่ว่า ร้านนี้มีทั้งราเมงกับทงคัตสึเลยนะ เลือกได้เลย เต็มที่ๆ

ขออภัยจริงๆที่จำตำแหน่งร้านไม่ค่อยได้นะคะเพราะไม่ได้เดินแถวสยามวันเท่าไหร่นัก แต่จำได้ว่าอยู่ใกล้กับสเวนเซนส์สุดๆเลยค่ะ

ลักษณะร้านจะออกแนวกึ่ง self-service คือ พอเข้าไปปุ๊บจะเป็นลักษณะโรงอาหารของญี่ปุ่นน่ะค่ะ สั่งอาหารเค้าตรงนั้นเลย จะมีพี่พนักงานเก๋ๆคอยช่วยตะโกนสั่งออเดอร์ให้ จากนั้นก็หยิบถาดเลือกพวกเทมปุระที่มีหลากหลายได้ตามใจชอบเลยค่ะ 

พวกเทมปุระนี่แนะนำเส้นอุด้งทอดอย่างสุดๆ ห้ามพลาดเด็ดขาดเลยค่ะ เส้นอุด้งเส้นเล็กทอดจนกรอบคบุกเข้ากับผงปรุงรสที่เข้ากันได้ดี กินเพลินๆรออาหารได้เลยค่ะ ที่สำคัญคือกรอบนานได้ใจ ไม่เหี่ยวง่ายแบบเฟรนช์ฟราย ราคาประมาณ 29฿ นะคะ ถ้าจำไม่ผิด

ตัวเทมปุระอันอื่นอย่างปลาหมึกก็อร่อย ไม่เหนียวเลยค่ะ เรื่องความเหนียวเชื่อเราได้เพราะเราจัดฟัน เคี้ยวปลาหมึกธรรมดาลำบากค่ะ 555

พอเดินคีบเทมปุระใส่จานเสร็จก็สั่งเครื่องดื่มแล้วชำระเงินตรงสุดเคาท์เตอร์เลยค่ะ เค้าก็จะให้เครื่องดื่มมาเลย แล้วจากนั้นอาหารจะมาเสิร์ฟทีหลังที่โต๊ะค่ะ

ที่นั่งร้านมีเยอะเพียงพอกับจำนวนคน แต่งเป็นสีแดงเพิ่มความอยากอาหารได้ดีทีเดียวค่ะ เราเลือกนั่งตรงโซฟากันสบายๆค่ะ

รอไม่นานอาหารก็มาเสิร์ฟถึงโต๊ะ จานของเราเป็นหมูทอดซอสคัตสึ ราคา 139฿ บาทค่ะ รสชาติโอเคอยู่แต่แนะนำให้ตักแป้งกรอบเทมปุระฟรีที่จุดบริการนะคะ พอคลุกเข้ากับข้าวแล้วอร่อยฟินเวอร์จริงๆค่ะ ต้องลองๆ ตัวหมูเหนียวเล็กน้อย ต้องออกแรงในการตัดและเคี้ยว ซอสเข้ากันดีกับหมูและข้าวค่ะ

การบริการกึ่ง self-service ดูได้ฟีลโรงอาหารญี่ปุ่นดีค่ะ ชอบมาก 555 พนักงานบริการค่ะ เฮฮาดี ขอให้ถ่ายรูปให้ไม่มีอิดออกเลยค่ะ เค้ารู้มุมสวยด้วยค่ะ 555 จัดว่าดีงาม ประทับใจร้านนี้มากค่ะ